ΓΡΑΠΤΗ ΕΡΩΤΗΣΗ E-2839/00

υποβολή: Erik Meijer (GUE/NGL) προς την Επιτροπή

(8 Σεπτεμβρίου 2000)

Θέμα: Διεύρυνση των συμφωνιών ανοικτοί ουρανοί μεταξύ των κρατών μελών και των ΗΠΑ συνεπεία συγχωνεύσεων εθνικών αεροπορικών εταιριών

1. Έχει πληροφορηθεί η Επιτροπή ότι οι διαπραγματεύσεις συγχώνευσης μεταξύ των αεροπορικών εταιριών British Airways (Ηνωμένο Βασίλειο) και ΚLM (Ολλανδία) πιθανόν να μην καταλήξουν σε θετικό αποτέλεσμα λόγω της αμερικανικής απαίτησης ότι, εάν η συγχώνευση πραγματοποιηθεί, οι Ηνωμένες Πολιτείες και το Ηνωμένο Βασίλειο θαποχρεωθούν να συνάψουν συμφωνία ελεύθερων εναέριων μεταφορών κατά το πρότυπο των ανοικτών ουρανών, που ήδηφίσταται για την Ολλανδία; (Πηγή: De Volkskrant της 10.8.2000).

2. Συμμερίζεται η Επιτροπή την αντίληψη ότι τέτοιες συμφωνίες ανοικτών ουρανών παρεμποδίζουν τόσο τις εθνικές αρχές των κρατών μελών όσο και την Ευρωπαϊκή Ένωση να ακολουθήσουν μια ενεργητική πολιτική με στόχο την περιστολή της περαιτέρω επέκτασης των εναέριων μεταφορών και την ενίσχυση της ανταγωνιστικής θέσης των σιδηροδρομικών μεταφορών για μεσαίες αποστάσεις έως και 2000 χλμ;

3. Τι σκέπτεται να πράξει η Επιτροπή για να παρεμποδίσει περαιτέρω αύξηση των συμφωνιών ανοικτοί ουρανοί;

Απάντηση της κας de Palacio εξ ονόματος της Επιτροπής

(31 Οκτωβρίου 2000)

1. Η Επιτροπή γνωρίζει την θέση της αμερικανικής διοίκησης σχετικά με τις διαπραγματεύσεις συγχώνευσης μεταξύ των αεροπορικών εταιρειών KLM και British Airways. Οπως ήδη, πιθανότατα, γνωρίζει το Αξιότιμο Μέλος του Κοινοβουλίου, οι διαπραγματεύσεις αυτές έχουν διακοπεί.

2. Η Επιτροπή πρότεινε στο Συμβούλιο τηνιοθέτηση κοινής θέσης έναντι των Ηνωμένων Πολιτειών, με στόχο τη σύναψη συμφωνίας ελεύθερων εναέριων μεταφορών (TCAA) μεταξύ του Ευρωπαϊκού Οικονομικού Χώρου (ΕΟΚ) και των Ηνωμένων Πολιτειών. Προφανώς, η σύναψη συμφωνιών ανοικτών ουρανών, δυσχεραίνει ουσιαστικά και τηνιοθέτηση κοινής θέσης αλλά και την αποτελεσματικότητα των διαπραγματεύσεων μεταξύ της Κοινότητας και των Ηνωμένων Πολιτειών.

Η ανταγωνιστικότητα των σιδηροδρομικών μεταφορών δεν μπορεί να αποτελεί σημαντικό παράγοντα στις συζητήσεις για εναέριεςπερατλαντικές συνδέσεις. Εντούτοις, η σύναψη συμφωνίας ελεύθερων εναέριων μεταφορών θα διευκόλυνε την οδική και σιδηροδρομική διατροπικότητα στις ενδο-ευρωπαϊκές και ενδο-αμερικανικές μεταφορές, κυρίως όσον αφορά τις σιδηροδρομικές συνδέσεις μεγάλων ταχυτήτων.

3. Με την έγκριση του λεγόμενου τρίτου πακέτου, και την δημιουργία της εσωτερικής αγοράς εναέριων μεταφορών της Κοινότητας, η Επιτροπή εκτιμά ότι η σύναψη τέτοιου τύπου συμφωνιών μπορεί να επιτευχθεί μόνο σε κοινοτικό επίπεδο. Η Επιτροπή εγκαινιάζει διαδικασίες επί παραβάσει (Άρθρο 226 της Συνθήκης ΕΚ (πρώην άρθρο 169)) κατά κρατών μελών που συνάπτουν ή έχουν συνάψει διμερή συμφωνία εναέριων μεταφορών με τις Ηνωμένες Πολιτείες μετά τον Ιούνιο του 1992 (έγκριση του τρίτου πακέτου). Η διαδικασία αυτή έχει ολοκληρωθεί για οκτώ κράτη μέλη (Βέλγιο, Δανία, Γερμανία, Λουξεμβούργο, Αυστρία, Φινλανδία, Σουηδία και Ηνωμένο Βασίλειο). Η Επιτροπή προσέφυγε κατά των οκτώ αυτών κρατών μελών, το 1998, στο Δικαστήριο των Ευρωπαϊκών Κοινοτήτων, επειδή αυτά δεν συμμορφώθηκαν με την αιτιολογημένη γνώμη της. Εξάλλου εκκρεμεί διαδικασία επί παραβάσει κατά της Γαλλίας και των Κάτω Χωρών.